ശബരിമല വെര്ച്വല് ക്യു: സര്ക്കാരിനെ വിമര്ശിച്ച് കേരള ഹൈക്കോടതി ശബരിമലയില് വെര്ച്വല് ക്യു ഏര്പ്പെടുത്തിയതില് സംസ്ഥാന സര്ക്കാറിനെതിരെ രൂക്ഷ വിമര്ശനവുമായി കേരളാ ഹൈക്കോടതി. വെര്ച്വല് ക്യൂ ഏര്പ്പെടുതാന് ദേവസ്വം ബോര്ഡിന്റെ അനുമതി വേണമെന്നും അല്ലാത്തപക്ഷം നടപടി നിയമ വിരുദ്ധമാണെന്നും കോടതി അറിയിച്ചു. ശബരിമലയില് വെര്ച്വല് ക്യു ഏര്പ്പെടുത്തിയ നടപടിയില് നേരത്തെയും സര്ക്കാറിനെയും പൊലീസിനെയും കോടതി വിമര്ശിച്ചിരുന്നു. ദേവസ്വം ബോര്ഡിന്റെ അനുമതി ലഭിക്കാതെയുള്ള നടപടി നിയമവിരുദ്ധമെന്ന് ഹൈക്കോടതി വ്യക്തമാക്കി. Read Also : കൊച്ചിയിലെ അനാഥ ജീവിതത്തില് നിന്ന് ലോകസഞ്ചാരിയായി മാറിയ പട്ടിക്കുട്ടി അറിയാം മലയാളി സെലിബ്രിറ്റി ഡോഗിന്റെ വിശേഷങ്ങള്. ശബരിമലയില് വെര്ച്വല് ക്യു ഏര്പ്പെടുത്തിയത് തീര്ത്ഥാടകരുടെ സുഗമമായ ദര്ശന സൗകര്യത്തിന് വേണ്ടിയാണെന്ന വാദമാണ് സര്ക്കാര് ഉയര്ത്തുന്നത്. മണ്ഡലകാലം തുടങ്ങിയാല് തിരക്ക് നിയന്ത്രിക്കാന് പൊലീസിനെ കൊണ്ട് മാത്രമേ സാധിക്കൂ എന്നും സര്ക്കാര് കോടതിയെ അറിയിച്ചു. 2011 മുതല് വെര്ച്വല് ക്യുവിനു ഹൈക്കോടതി അനുമതി തന്നിട്ടുണ്ടെന്നും ആയതിനാല് വെര്ച്വല് ക്യു സംവിധാനം ഇപ്പോള് നിര്ത്തലാക്കാന് സാധ്യമല്ലെന്നും സര്ക്കാര് കോടതിയില് വാദിച്ചു. എന്നാല് അങ്ങനെ ഒരു വിധിയുണ്ടോ എന്ന് സര്ക്കാരിനോട് കോടതി ആരാഞ്ഞു. ദേവസ്വം ബോര്ഡിന്റെ അധികാരത്തില് കൈകടത്തിയില്ലെന്ന് വ്യക്തമാക്കിയ സര്ക്കാര്, കോടതി പറയുന്ന പരിഷ്കാരങ്ങള് നടത്താന് തയ്യാറെന്നും വ്യക്തമാക്കി. Story Highlights : keralahighcourtoversabarimalavirtualqueuesystem